Festheart
Festheart on 2017. aastast iga aasta oktoobris Rakveres toimuv LGBT+ filmifestival. Tegemist on Eesti esimese perioodiliselt toimuva seksuaal- ja soovähemuste teemale keskenduva filmifestivaliga. Festivali eesmärgiks on leida ühisosa eri ühiskonnagruppide vahel. Korraldajad usuvad, et "intelligentne debatt aitab kaasa tolerantsuse ja aktsepteerimise kasvule". Festhearti peakorraldaja on Keio Soomelt, festivali idee autor ja kunstnik Teet Suur ning programmijuht Tiina Teras. Festivali korraldab MTÜ Sevenbow.